AP โบรกอัพกำไรปีนี้แตะ 5.06 พันลบ. รับยอดโอนโตเด่น! เชียร์ซื้อเคาะเป้าใหม่ 13.80 บาท
AP โบรกอัพกำไรปีนี้แตะ 5.06 พันลบ. รับยอดโอน low-rise โตเด่น! เชียร์ซื้อเคาะเป้าใหม่ 13.80 บาท
AP โบรกอัพกำไรปีนี้แตะ 5.06 พันลบ. รับยอดโอน low-rise โตเด่น! เชียร์ซื้อเคาะเป้าใหม่ 13.80 บาท
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (21 เม.ย.2565) ว่า บริษัท เอพี (ไทยแลนด์) จำกัด (มหาชน) หรือ AP แนวโน้มกำไรสุทธิ ไตรมาส 1/2565 ที่ 1.68 พันล้านบาท (โต 20% เทียบช่วงเดียวกันของปีก่อน,โต 69% เทียบไตรมาสก่อนหน้า) ซึ่งเป็น record high รายไตรมาส และมากกว่าที่เราและตลาดคาดเดิม จุดเด่นของกำไรยังมาจากการโอนที่โตสูงมาก โดยเฉพาะ low-rise และ % GPM (คาด 33%) และ % NPM (คาด 16%) ยังสูงสะท้อนประสิทธิภาพทำกำไรยังบริหารจัดการได้ดี
สำหรับกำไรในไตรมาส 2-4 ปี 2565 คาดจะยังโต เทียบช่วงเดียวกันของปีก่อน ทุกไตรมาส ตามแผนเปิดโครงการใหม่ที่สูงมาก โดยปรับประมาณการกำไรสุทธิปี 2565 เพิ่มขึ้น 7% มาที่ 5.06 พันลบ. (โต 11% เทียบช่วงเดียวกันของปีก่อน) และเป็น record high 3 ปีต่อกัน รวมถึงปรับ ราคาเป้าหมายปี 2565 เพิ่มขึ้น 15% มาที่ 13.80 บาท/หุ้น สะท้อน business outlook ที่ดีกว่าคาดเดิม
โดยคงคำแนะนำซื้อและคง AP เป็น top pick ของกลุ่ม จากจุดเด่นด้านแผนการโตใน 2-3 ปีข้างหน้าที่โดดเด่นและชัดเจนสุดในกลุ่มฯ ทำให้น่าจะรักษา market share no.1 ได้ ถึงแม้ราคาหุ้น AP ทำ new high แต่ถ้าดู PER ปี 2022F ยังต่ำเพียง 7.2x ซึ่งใกล้เคียงค่าเฉลี่ย PER ย้อนหลังจึงมองยังซื้อลงทุนได้